Kapp Horn

thumb
Kapp Horn (nederlandsk: Kaap Hoorn; spansk: Cabo de Hornos), navngitt etter den nederlandske byen Hoorn, er en odde som ligger lengst sør i øygruppen Tierra del Fuego (Ildlandet) i sørlige Chile, og er lokalisert på den smale øya Hornos.Benavente, Roberto: «Cape Horn Memorial» , Caphorniers Selv om det ikke er det aller sørligste punktet i Sør-Amerika, som er de mer avsidesliggende Diego Ramírez-øyene, omtrent 100 kilometer sørvest for Kapp Horn, markerer Kapp Horn den nordlige grensen til Drakestredet og er således stedet hvor Atlanterhavet og Stillehavet møtes.«Cape Horn (55°58′ S, 67°16′ W)», «At this spot the Atlantic and Pacific oceans meet...» I mange tiår var dette stedet en betydelig milepæl for skipstrafikken. Havene rundt Kapp Horn er særdeles risikable og farlig grunnet sterke vinder, store bølger, sterke strømmer og isfjell; disse farene har gjort stedet og passasjen beryktet som skip og sjøfolks gravsted.«Cape Horn», Encyclopedia of Earth

Behovet for skip å runde Kapp Horn ble i stor grad redusert ved åpningen av Panamakanalen i 1914. Å seile rundt Kapp Horn er betraktet som en av de største utfordringene for seilsporten. Av den grunn er det en del seilskip som fortsetter å seile denne ruten, tidvis som en del av en jordomseiling, og bortimot alle velger ruter som går gjennom kanalene som går nord for Kapp Horn.South, Mary (13. mai 2010): «Cape Horn Bound: The Sailor’s Graveyard», Yachting Magazine

Kapp Horn ble første gang rundet 25. januar 1616 av Willem Schouten og Jacob le Maire fra Nederlandene i seilskuten «Eendracht». De kalte stedet for Hoorn etter den nederlandske byen med samme navn. Fra 1700-tallet blir rundingen av Kapp Horn en del av verdens viktigste handelsrute, «Clipper Route». 9. mai 2006 ble nordmannen Audun Nordhus den første som rodde rundt Kapp Horn i robåt.

 Referanser 

 Eksterne lenker 

 International Association of Cape Horners
 Chilean Brotherhood of Cape Horn Captains (Caphorniers)
 Eventyrer George Kourounis' ekspedisjon til Kapp Horn
 «Et monument ved verdens ende», den chilenske skulptøren José Balcells' artikkel på spansk

Kategori:Chiles geografi
Kategori:Ildlandet
Kategori:Magallanes y de la Antártica Chilena
Kategori:Verdens geografiske ytterpunkter
Kategori:Maritim historie
Kategori:Nes i Sør-Amerika